Οι επιδράσεις της εποχικής διακύμανσης σε συνδυασμό με τις διαταραχές υγείας στις αναπαραγωγικές παραμέτρους των εκτρεφόμενων χοίρων
Creators: name: Σκούπα, Ελένη-Παταπία Ι.
Publisher: name: Aristotle University of Thessaloniki
Year: 2018
Subjects: Εποχική υπογονιμότητα
Σπέρμα κάπρου
PRRS
PCV-2
Χοιρομητέρα
Seasonal infertility
Boar semen
Sow

description: H εποχιακή υπογονιμότητα και οι ιογενούς προέλευσης παθογόνοι οργανισμοί σε έξαρση αποτελούν τις κυριότερες αιτίες μειωμένης παραγωγικότητας με καταστροφικές συνέπειες στη βιωσιμότητα των εκτροφών χοίρων. Σκοπός της μελέτης ήταν η διερεύνηση της επίδρασης της εποχικότητας σε συνδυασμό με τις διαταραχές υγείας στις αναπαραγωγικές παραμέτρους των εκτρεφόμενων χοίρων. Πραγματοποιήθηκαν δύο πειραματικά πρωτόκολλα, το πρώτο σε δύο εκτροφές, ανοικτού και κλειστού τύπου, όπου αξιολογήθηκαν στους κάπρους, οι παράμετροι της κινητικότητας, του όγκου και της συγκέντρωσης του σπέρματος και στις χοιρομητέρες το ποσοστό σύλληψης και το μεσοδιάστημα απογαλακτισμού οίστρου. Στο δεύτερο πειραματικό πρωτόκολλο μελετήθηκαν οι επιδράσεις του τύπου εκτροφής, της εποχικότητας, της ηλικίας και του χρόνου ανάλυσης (8 και 48 ώρες) στα ποιοτικά χαρακτηριστικά του σπέρματος 56 κάπρων που εκτρέφονταν σε 10 χοιροτροφικές εκμεταλλεύσεις, κλειστού (5) και ανοιχτού (5) τύπου, κατά τους θερινούς και τους χειμερινούς μήνες. Η αξιολόγηση του σπέρματος πραγματοποιήθηκε με τη χρήση αυτόματου αναλυτή σπέρματος υποβοηθούμενος από ηλεκτρονικό υπολογιστή (CASA). Οι παράμετροι που αξιολογήθηκαν ήταν η κινητικότητα και οι επιμέρους μορφές κίνησης των σπερματοζωαρίων, (VCL, VSL, VAP, BCF, ALH, STR, LIN και WOB). Επίσης, αξιολογήθηκε η μορφολογία, η ζωτικότητα και η ακεραιότητα της χρωματίνης του πυρήνα των σπερματοζωαρίων Παράλληλα, αξιολογήθηκαν τα δεδομένα σχετικά με τις αναπαραγωγικές παραμέτρους των χοιρομητέρωντης κάθε εκτροφής. Η στατιστική ανάλυση πραγματοποιήθηκε με τη χρήση του μοντέλου PROCGLIMMIX (SAS 9.3, P ≤ 0,05). Τα αποτελέσματα του πρώτου πειράματος έδειξαν ότι ο όγκος και η συγκέντρωση σπέρματος των κάπρων στις μονάδες ανοιχτού τύπου παρουσιάζουν σημαντικές εποχικές διακυμάνσεις, των οποίων οι τιμές ακολουθούν μία φθίνουσα πορεία από την Άνοιξη έως και αρχές Φθινοπώρου. Στο δεύτερο πείραμα, τα αποτελέσματα έδειξαν ότι οι μονάδες κλειστού τύπου εμφάνισαν υψηλότερη κινητικότητα, καθώς και αυξημένο ποσοστό μορφολογικά φυσιολογικών σπερματοζωαρίων σε σχέση με τις ανοιχτού τύπου (P ≤ 0,05). Ο τύπος της εκτροφής δεν επηρέασε σημαντικά τον όγκο και την πυκνότητα του σπέρματος (P &gt; 0,05). Κατά τη διάρκεια της χειμερινής περιόδου, το σπέρμα παρουσίασε καλύτερη κινητικότητα σε σχέση με το καλοκαίρι και σημαντικά μεγαλύτερο ποσοστό ζωτικότητας (P ≤ 0,05). Στις μεμονωμένες μορφές κίνησης, οι παράμετροι VCL, VAP, ALH και BCF διέφεραν σημαντικά μεταξύ των εποχών. Σημαντικές επιδράσεις της ηλικίας των κάπρων (P &lt; 0,0001) παρατηρήθηκαν στο ποσοστό εμφάνισης ανωμαλιών της κεφαλής. Επίσης, τα ποιοτικά χαρακτηριστικά του σπέρματος κατά την 48ωρη αποθήκευση φθίνουν εντός των φυσιολογικών ορίων. Στις χοιρομητέρες το ποσοστό των συλλήψεων ήταν μεγαλύτερο στις μονάδες ανοιχτού τύπου και κατά τη διάρκεια των χειμερινών μηνών. Επίσης δεν ανιχνεύθηκαν οι ιοί PRRS και του PCV-2 στο σπέρμα των κάπρων. Συμπερασματικά, τα αποτελέσματά καταδεικνύουν σημαντική αλληλεπίδραση της εποχής και του τύπου εκτροφής στα ποιοτικά χαρακτηριστικά του σπέρματος.
description: Seasonal infertility and pathogenic microorganisms of viral origin are the major causes of the inefficient swine production, leading to catastrophic consequences in the swine industry. The aim of the present study was to investigate the effects on the reproductive parameters of the swine breeding stock caused by the seasonal infertility in combination with health disorders. The experimental design included two research trials. In the first trial, semen quality (volume, motility, concentration) and sows’ reproductive parameters (fertilization rate and weaning to estrus interval) were evaluated, from boars and sows raised in an open and closed, confinement type, commercial farms. In the second trial, the effects of the farm type, season, boar age and the time following the ejaculation on semen quality parameters of 56 boars were evaluated. Also, sows’ reproductive parameters were recorded and analyzed. The boars and sows were raised in 10 commercial swine farms (five of each type) and the semen samples were collected during the summer and winter months. CASA was used for the samples’ analysis and the evaluated semen parameters were: total and progressive sperm motility, other forms of motility (VCL, VSL, VAP, BCF, ALH, STR, LIN και WOB), sperm morphology, sperm viability and nucleus chromatin integrity. The statistical model PROCGLIMMIX (SAS 9.3) was used for the analysis and differences were considered statistically significant when P ≤ 0.05. The results of the first trial showed that boars raised in the open type farm were exhibited significant seasonal variations in semen concentration and volume, following a decreasing mode from spring to autumn. In the secondtrial, the results indicated that semen samples of the closed confinement type farms exhibited higher motility rates and a higher percentage of morphologically physiological spermatozoa compared to open confinement type ones (P ≤ 0.05). However, the type of confinement did not affected the semen volume and concentration,(P&gt;0,05). Higher values of motility and viability rates were exhibited by the spermatozoa during the winter months compared to the summer ones, (P ≤ 0.05). Also, the motility forms of VCL, VAP, ALH και BCF differ significantly between seasons. Boar age had a significant (P&lt;0,0001) effect on sperm head defects. In addition, semen quality was gradually decreased within 48 hours of the ejaculation time. In sows, fertilization rates were higher in the open confinement farm type during winter months. Also, PRRS και τουPCV-2 viruses were not detected in the boar semen. In conclusion, the results of the present study indicate that the semen quality characteristics are significantly affected by the interaction of season and confinement type of the swine farm.